**Тақырып 10.** Ақшалай қаражат қозғалысы туралы есептер.

***Дәрістің мақсаты:*** Ақшалай қаражат қозғалысы туралы есепті дайындау жайлы түсінік беру

**Дәріс сабағының жоспары**

1. Ақшалай қаражат қозғалысы туралы ақпараттың тиімділігі

2. Ақшалай қаражат жəне ақшалай қаражаттың баламалары

3. Ақшалай қаражат қозғалысы туралы есептілікті ұсыну

Ақша қозғалысы туралы есепте:

a) ақшалай қаражат түсімінің көздері;

b) есептік мерзім ішіндегі олардың жұмсалған баптары;

c) есептік күнге ақшалай қаражат айырмасы көрсетіледі. Субъектінің ақшалай қаражат қозғалысы туралы ақпараттың пайдасы қаржылық есептілікті пайдаланушыларға есептілік мақсатында да, сондай-ақ шешім қабылдау мақсатында да мәлімет беретіндігінде. Ақшалай қаражат ағыны туралы ақпарат пайдаланушылардың қоғамдық сектор субъектісі өз қызметін қаржыландыруға қажетті ақшалай қаражат құралын қалай қалыптастырғандығын және де осы қаражатты қалай жұмсағанын анықтауына мүмкіндік береді. Қорларды орналастыру туралы шешім қабылдай отырып және осы шешімді субъекті қызметінің тұрақтылығы тұрғысынан бағалай отырып, пайдаланушылар ақшалай қаражат ағыны қаншалықты уақытылы және сенімді екендігін білуі тиіс. Берілген Стандарттың мақсаты міндетті түрде – есептік мерзім ішіндегі операциялық, инвестициялық және қаржылық қызметтен түсетін ақшалай қаражат сыныптамасы берілген, субъектінің ақшалай қаражаты мен ақшалай қаражат баламасындағы ретроспективті өзгерістері туралы ақпаратты беру болып табылады.

Қолдану аясы. Қаржылық есептілікті есептеу әдісін қолданып ұсынатын субъект берілген Стандарттың талаптарына сәйкес ақшалай қаражат қозғалысы туралы есеп жасауға міндетті және оны қаржылық есептілік ұсынылған әрбір мерзімдегі қаржылық есептілігінің құрамдас бөлігі ретінде ұсынуы тиіс.

Ақшалай қаражат қозғалысы туралы есеп қаржылық есептілікті пайдаланушылар үшін:

a) субъектінің ақшалай қаражат ағынын бағалау барысында;

b) субъектінің заңдар мен заңдық актілерді (қажет жағдайда бекітілген бюджетті қоса алғанда) орындау барысында;

(c) субъектіге қорларды беру немесе онымен мәміле жасау туралы шешім қабылдау барысында пайдалы болуы мүмкін. Пайдаланушылар әдетте субъектінің ақшалай қаражат пен оның баламасын қалай қалыптастыратыны мен оны қалай жұмсайтыны туралы білгісі келеді. Айта кететін жайт, қоғамдық қаржы мекемесіндегідей, бұл субъекті қызметінің сипаттамасына және ақшалай қаражат субъекті қызметінің өнімі ретінде қаралатындығына байланысты емес. Субъектілердің негізгі кірісін қамтамасыз ететін басты қызметі қаншалықты өзгеше болғанымен, шын мәнінде олардың барлығы ақшалай қаражатты бір мақсатта қажет етеді. Ақшалай қаражат олардың тұтынатын тауары мен қызметтерінің төлеміне, қарыз өтемінің шығынын жабуға, ал кейбір жағдайларда негізгі берешектің сомасын азайтуға қажет. Осыған сәйкес, осы Стандарт барлық субъектілердің ақшалай қаражат қозғалысы туралы есеп беруін талап етеді.

Ақшалай қаражат қозғалысы туралы ақпараттың тиімділігі. Субъектінің ақшалай қаражат құралының қозғалысы туралы ақпарат пайдаланушыларға:

а) субъектінің келешектегі ақшалай қаражат құралы қажеттілігін;

b) оның келешекте ақша қалыптастыру мүмкіндігін;

с) оның қызметі көлемі мен сипаттамасындағы өзгерістерді қаржыландыру мүмкіндігін алдын-ала болжауға көмектеседі. Сонымен қатар, ақшалай қаражат құралының қозғалысы туралы есеп, субъект үшін ақшалай қаражат түсімі мен оны есептік мерзім ішінде жұмсау бойынша есептіліктің құралы болып табылады. Ақшалай қаражат құралының қозғалысы туралы есеп, оны басқа да қаржылық есептілік формаларымен қатар қолданғанда пайдаланушыларға субъектінің таза активтеріндегі/капиталындағы өзгерістерді, оның қаржылық жағдайын (өтемділік пен төлем қабілеттілігін қоса алғанда) және құбылмалы жағдайлар мен өзгерістерге бейімделу мақсатында төлемдердің сомасы мен мерзіміне және ақшалай қаржы түсіміне ықпал ету мүмкіндігін бағалауға мүмкіндік береді. Бірдей операциялар мен басқа да оқиғаларды есепке алу үшін түрлі әдістер қолдану ықпалы жойылатындықтан, ақпарат, түрлі субъектілердің операциялық қызмет нәтижелерін салыстыруға да мүмкіндік береді.

Ақшалай қаражат құралының қозғалысы туралы ретроспективті ақпарат келешектегі ақшалай қаражат құралы ағыны шамасының, уақыттылығының және анықтылығының көрсеткіші (индикаторы) ретінде жиі қолданылады. Ол, сондай-ақ бұрынырақ жасалған ақшалай қаражат ағынының туралығын тексеру барысында да пайдалы.

**Бақылау сұрақтары**

1. Операциялық қызметтен болатын ақшалай қаражат қозғалысы туралы мəліметтерді ұсыну
2. Инвестициялық қызметтен болатын ақшалай қаражат қозғалысы туралы мəліметтерді ұсыну
3. Қаржылық қызметтен болатын ақшалай қаражат қозғалысы туралы мəліметтерді ұсыну
4. Нетто-негіздегі ақшалай қаражат қозғалысы туралы мəліметтерді ұсыну
5. Шетел валютасындағы ақшалай қаражат қозғалысы